
Comisia pentru Buget,

Finanţe şi Bănci
Bucureşti, 21.03.2018 
Nr. 4c-2/81
PLx. 34/2018
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru modificarea şi completarea Ordonanţei Guvernului nr.39/2015 privind cazierul fiscal,  trimis spre dezbatere pe fond, cu adresa nr.PLx.34/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Marius-Constantin BUDĂI

Bucureşti,  21.03.2018    
Nr. 4c-2/81
PLx. 34/2018
Comisia pentru Buget,

Finanţe şi Bănci
RAPORT
asupra proiectului de Lege pentru modificarea şi completarea Ordonanţei Guvernului nr.39/2015 privind cazierul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată spre dezbatere pe fond asupra proiectului de Lege pentru modificarea şi completarea Ordonanţei Guvernului nr.39/2015 privind cazierul fiscal.

Senatul, în calitate de primă Cameră sesizată, a adoptat proiectul de Lege în ședința din data de 12 februarie 2018.
Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Proiectul de Lege a fost avizat favorabil de către Consiliul Legislativ și de către Consiliul Economic și Social. 

Proiectul de Lege supus dezbaterii are ca obiect de reglementare introducerea unor măsuri cu privire la cazierul fiscal al practicienilor în insolvenţă.
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa din data de 20 martie 2018.
La lucrările Comisiei și-au înregistrat prezența un număr de 24 deputați, din totalul de 25 de membri.
La dezbaterea acestui proiect de Lege au participat, în calitate de invitați, reprezentanți ai Ministerului Finanţelor Publice.
În urma examinării proiectului de Lege şi a opiniilor exprimate, deputații prezenți la lucrări, au hotărât cu majoritate de voturi, să supună Plenului Camerei Deputaţilor spre dezbatere și adoptare proiectul de Lege pentru modificarea şi completarea Ordonanţei Guvernului nr.39/2015 privind cazierul fiscal, în forma adoptată de Senat. 
În raport cu obiectul şi conţinutul său, proiectul de Lege face parte din categoria legilor ordinare.

